cyanic-selkie/wikianc huggingface dataset:
Ümumdünya Teatr Günü
Ümumdünya Teatr Günü 1962-ci ildə Beynəlxalq Teatr İnstitutu tərəfindən təsis edilib. Hər il martın 27-də Beynəlxalq Teatr İnstitut Mərkəzləri və beynəlxalq teatr ictimaiyyəti tərəfindən qeyd olunur. Bu münasibətlə müxtəlif milli və beynəlxalq teatr tədbirləri təşkil olunur. Bunlardan ən mühümlərindən biri Ümumdünya Teatr Günü Beynəlxalq Mesajının tirajlanmasıdır ki, Beynəlxalq Teatr İnstitutunun dəvəti ilə dünya şöhrətli bir şəxs Teatr və Sülh Mədəniyyəti mövzusunda öz fikirlərini bölüşür. İlk Ümumdünya Teatr Günü Beynəlxalq Mesajı 1962-ci ildə Jan Kokto (Fransa) tərəfindən yazılmışdır. 1961-ci ilin iyununda Beynəlxalq Teatr İnstitutunun 9-cu Ümumdünya Konqresində əvvəlcə Helsinkidə, sonra Vyanada Finlandiya Mərkəzi adından Prezident Arvi Kivimaa təklif etmişdir. Beynəlxalq Teatr İnstitutu Ümumdünya Teatr Gününün təsis edilməsi haqqında qərar qəbul edib. Skandinaviya mərkəzləri tərəfindən dəstəklənən təklif alqışlarla qarşılandı.
Qobe Quano
Monako
Quano Monako akademiyası vasitəsilə inkişaf etmişdir. O, 7 may 2018-ci ildə klub ilə ilk peşəkar müqaviləsini imzalamışdır. Quano peşəkar karyerasında debütünü 6 noyabr 2018-ci ildə Brügge klubuna qarşı oyunda etmişdir. O, 61-ci dəqiqədə Radamel Falkaonu əvəz etmişdir. UEFA Çempionlar Liqasının qrup mərhələsi görüşündə rəqibinə 0-4 hesabı ilə məğlub olmuşdur.
Milli karyerası
Quano Fransada anadan olmuşdur. Valideynləri isə Kot-d'İvuar vətəndaşlarıdır. O, hal-hazırda Fransa millisinin müxtəlif yaş qruplarında çıxış edir.
Raqim Hadiyev
Raqim Teymur oğlu Hadiyev (19 mart 1999, Ələzəpin, Lənkəran, Azərbaycan — 4 noyabr 2020, Qubadlı, Azərbaycan) — Azərbaycan Silahlı Qüvvələri'nin əsgəri, Vətən müharibəsi şəhidi.
Həyatı
Raqim Hadiyev 1999-cu il martın 19-u Lənkəran rayonunun Alazepin kəndində anadan olub. Orta təhsilini Alazepin kənd məktəbində aldıqdan sonra hərbi xidmətə yollanıb.
Hərbi xidmətləri
2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Həci Hüseynov Füzuli, Cəbrayıl, Hadrut istiqamətində gedən döyüşlərdə savaşıb. 4 noyabr 2020-ci il tarixində Qubadlı rayonu istiqamətində gedən döyüşlərdə qəhrəmancasına şəhid olub. Lənkəranda torpağa tapşırılmışdır.
Azərbaycanın ərazi bütövlüyünün təmin edilməsi uğrunda qoyulmuş tapşırıqların icrası zamanı verilmiş tapşırıqları şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Raqim Hadiyev ölümündən sonra "Vətən uğrunda" medalı ilə təltif edildi.
Azərbaycanın Qubadlı rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Raqim Hadiyev ölümündən sonra "Qubadlının azad olunmasına görə" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını uğurla yerinə yetirdiyinə, düşmənin əsas qruplaşmalarının məhv edilməsi ilə qoşunların döyüş qabiliyyətinin qorunub saxlanılmasında fərqləndiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Raqim Hadiyev ölümündən sonra "Cəsur döyüşçü" medalı ilə təltif edildi.
Tariyel Vəliyev
Vəliyev Tariyel Təyyar oğlu — Azərbaycan televiziya rejissoru, Azərbaycan Dövlət Televiziyası "Ədəbi-dram verilişləri" baş redaksiyasının baş rejissoru, Azərbaycan Respublikasının əməkdar incəsənət xadimi, Azərbaycan Dövlət Mədəniyyət və İncəsənət Universitetinin "Televiziya rejissoru" kafedrasının müdiri, professor.
Həyatı
Tariyel Vəliyev 24 fevral 1944-cü ildə İmişli rayonunda anadan olmuşdur. Orta təhsilini Bakının 172 saylı məktəbində, ali təhsilini ADMİU-də və LDTMK Akademiyasında almışdır. 1967-ci ildə Azərbaycan Dövlət Teleradio Verilişləri Komitəsində radio rejissoru vəzifəsində işə başlayıb, 1972-ci ildən ömrünün sonuna qədər televiziya rejissoru kimi fəaliyyətini davam etdirmişdir. Bu illər ərzində o bir sıra televiziya tamaşalarının, sənədli filmlərin, dövlət tədbirlərinin, bayram proqramlarının quruluşçu rejissoru olmuşdur. Azərbaycan televiziya məkanında ilk çoxseriyalı televiziya tamaşasının, Aslan Qəhrəmanovun "Səni axtarıram", "Bağışla", "Səndən xəbərsiz" trilogiyasının quruluşçu rejissorudur. Rejissor öncə yalnız 1-ci filmi çəkməyi planlaşdırıb, lakin "Səni axtarıram" efirdə yayımlanandan sonra AzTV-yə çoxsaylı tamaşaçılar ardı-arası kəsilməyən məktublar yazır və beləliklə 2-ci hissə "Bağışla" çəkilir. Eyni hal yenidən baş verir, tamaşaçılar Elçinlə (Yaşar Nuri) Gülnarın (Firəngiz Mütəllimova) qovuşmağını arzulayır. Beləliklə 3-cü hissə "Səndən xəbəriz" çəkilir. Bir-birinin ardınca İsi Məlikzadənin "Qaranquş yuvası", Seyid Hüseynin "Gənclik macərası", Əzizə Əhmədovanın "Pəncərədə işıq", İlyas Əfəndiyevin "Sən həmişə mənimləsən", Mar Bayciyevin "Duel", Anarın "Ötən ilin son gecəsi", "Evləri köndələn yar", Vaqif Səmədoğlunun "Yaşıl eynəkli adam-1" teletamaşalarını çəkib. Bundan başqa Azərbaycan prezidenti Heydər Əliyevin hakimiyyətə gəlməsinin 30 illiyilə bağlı "Xalqa həsr olunmuş ömür" televiziya verişinin, Qurtuluş günü ilə bağlı "Xilas günü", eləcə də "Heydər Əliyev-75", "Əbədiyyət" verilişlərinin, "Ata" klipinin (musiqisi və ifası Niyaməddin Musayevin, sözləri Fikrət Qocanın), Yeni il və Novruz bayram proqramlarının quruluşçu rejissoru olmuşdur. 1988-ci ildən etibarən həm də pedaqoji fəaliyyətlə məşğul olmuş, Azərbaycan Dövlət Mədəniyyət və İncəsənət Universitetində müəllim, sonradan "Kinoşünaslıq" kafedrasının müdiri kimi fəaliyyət göstərmişdir. Daha sonra universitetdə "Televiziya Rejissoru" kafedrası yaradılır. 2007-ci ildən Tariyel Vəliyev kafedranın müdiri təyin olunur. Ömrünün son günlərinə kimi bu kafedrada çalışıb, professor idi. Tariyel Vəliyev yüksək mədəniyyətə sahib gözəl müəllim-pedaqoq idi. Onun yetişdirdiyi onlarca tələbələr bu gün Azərbaycan teleməkanında müxtəlif kanallarda rejissor, operator, aparıcı, baş rejissor və s. vəzifələrdə çalışırlar.
Tariyel Vəliyev 24 aprel 2012-ci ildə Bakıda vəfat etmişdir.
Hikaru Nakamura
Hikaru Nakamura — Amerika şahmatçısı, qrosmeyster, 4 dəfə ABŞ Çempionu, 5 dəfə Olimpiada iştirak etmiş və iki dəfə komanda hesabında bürünc medal qazanmışdı.
Həyatı
Hikaru Nakamura 9 dekabr 1987-ci ildə Yaponiyada anadan olmuşdur. Hikaru 2 yaşı olanda ailəsi ilə ABŞ-yə köçür.
Şahmat karyerası
20 iyun 2005-ci ildə Nakamura Frank Samford Chess Fellow tərəfindən təyin edilən $32,000O məbləğində qrantı öz şahmat həyatına xərcləmə imkanı əldə etdi.
2005-ci ABŞ Çempionatının qalibi oldu və Bobbi Fişerdən sonra ən gənc çempion oldu. Bu qələbədən sonra vunderkindin dueli adı altında Meksikada Ukraynalı Sergey Karyakin ilə matç keçirdi.
2005-ci ilin noyabrında keçirilən FİDE Dünya Kubokunun iştirakçısı oldu. Lakin raundda Hindistanlı Surya Ganguly uduzdu.
2006-cı ildə ABŞ millisinə Turindəki Olimpiadada bürünc medal qazanmasına kömək etdi. Həmin il 16-cı Şimalı Amerika Openinin qalibi oldu.
2007-ci ilin yanvarında GibTelecom Masters turnirində ikinci oldu.
2008-ci ilin noyabrında Cap d'Agde Rapid yarışının qalibi oldu və qələbəyə gedən yolda Anatoli Karpovu, Vasili İvançuku məğlub etdi.
2009-cü ildə 9 oyundan 7 xal ilə ABŞ Çempionu olur.
960 üzrə Dünya Çempionatının finalında 3½–½ hesabı ilə Levon Aronyan üzərində qələbə qazanır.
2009-cü ilin noyabrında Osloda keçirilən BNbank blitz turnirində finala çıxmaq yolunda 12 qələbə qazandı. Finalda Maqnus Karlsen üzərində 3-1 hesabı ilə qələbə qazandı.
2010-cü ildən Nakamura millinin birinci lövhəsində oynayır. Bursada keçirilən komandalar arası Dünya Çempionatda komandasına ikinci yeri tutmasına böyük köməklik etdi, belə ki, şəxsi hesabda lövhəsində qızıl medal qazandı.
Daha sonra 2011-ci ilin dekabrına qədər Harri Kasparov ilə məşq toplantıları keçirdi. 14-30 yanvar tarixləri arasında Wijk aan Zee keçirilən Tata Steel Grandmaster A turnirində Maqnus Karlsen, Vişvanatan Anand, Levon Aronyan, Vladimir Kramnik, Aleksandr Qrişçuk, Ruslan Ponomariov, Ian Nepomniachtchi, Wang Hao, Maxime Vachier-Lagrave, Alexei Shirov, Aniş Qiri, Jan Smeets və Erwin L'Ami iştirak edirdilər. Yarışın orta reytinqi 2740 idi, bu da 20-ci kateqoriyaya təsadüf edir. 12 turdan sonra Nakamura 8½ xal ilə birinci gedirdi və artıq yarım xal Anandın önündə idi. 1980-ci ildən bəri bu yarışı udan tək şahmatçı oldu.
Nakamura Gibraltar Chess Masters turnirini 10 oyundan 8.5 xal ilə qazanmışdır. Sonuncu Grand Prix seriyasında uğurlu çıxış etdi və sonuncu mərhələsində Fabiano Kariana və Dmitry Jakovenko ilə birgə 11 oyundan 6.5 xal ilə birinci oldu. Beləliklə, ümumi hesabda ikinci yeri tutaraq birbaşa Namizədlər Turnirinə vəsiqə qazandı.
Şəlalə Məmmədova
Şəlalə Məmmədova — Azərbaycan Respublikası Ali Məhkəməsi Mülki Kollegiyanın sədri, "Azərbaycan Respublikasının Əməkdar hüquqşünası" (2008),.
Həyatı
Məmmədova Şəlalə Ağakərim qızı 19 iyun 1952-ci ildə Salyan şəhərində anadan olmuşdur.
1970-ci ildə S.M.Kirov adına Azərbaycan Dövlət Universitetinin hüquq fakültəsinə daxil olub, həmin təhsil müəssisəsini 1977-ci ildə bitirib.
Ailəlidir, 1 övladı var.
Sarvan Mirzəyev
Sarvan Əli oğlu Mirzəyev (1 yanvar 1995; Zevin, Yardımlı — 11 noyabr 2020; Şuşa) — Azərbaycan Silahlı Qüvvələrinin müddətdən artıq həqiqi hərbi xidmət qulluqçusu, Vətən müharibəsinin şəhidi.
Həyatı
Sarvan Mirzəyev 1 yanvar 1995-ci ildə Yardımlı  rayonunun Zevin  kəndində   anadan  olmuşdur.
Hərbi xidməti
Sarvan Mirzəyev Azərbaycan Respublikasının ərazi bütövlüyü uğrunda 27 sentyabr 2020-ci il tarixdən başlayan Vətən müharibəsində iştirak etmiş, Şuşa istiqamətində gedən döyüşlər zamanı həlak olmuşdur.
Sarvan Mirzəyev 11 noyabr 2020-ci ildə Biləsuvar rayonunda dəfn olunmuşdur.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Sarvan Mirzəyev ölümündən sonra "Vətən uğrunda" medalı ilə təltif edildi.
Azərbaycanın Şuşa rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Sarvan Mirzəyev ölümündən sonra "Şuşanın azad olunmasına görə" medalı ilə təltif edildi.
Azərbaycanın Xocavənd rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Sarvan Mirzəyev ölümündən sonra "Xocavəndin azad olunmasına görə" medalı ilə təltif edildi.
Aleksandr Çaqareli
Aleksandr Antoniviç Çaqareli (1844—1929) — Gürcü yazıçısı və filoloqu və ali təhsilli müəllimi.
Həyatı
1844-cü ildə keşiş ailəsində anadan olub. Mənşəyinə görə gürcüdür.
1871-ci ildə Rusiyaya qayıdaraq Sankt-Peterburq Universitetinin Şərq Dilləri fakültəsinin gürcü-erməni kateqoriyasında imtahan verdi və "Tarix və şeirdə Amazonlar" tezisini təqdim edərək elmlər namizədi alimlik dərəcəsi aldı. 1872-ci ildə pro venia legendi dissertasiyasını müdafiə etdikdən sonra: "Qafqaz dillərinin İber qrupunun morfologiyasına müqayisəli baxış" (Sankt-Peterburq, 1871), Sankt -Peterburq Universitetinin ədəbiyyat kafedrasında dosent vəzifəsinə təyin edildi. 200px|thumb|right|Aleksandr Çaqarelinin məzarı 1874-cü ilin aprelində "Gürcü dilinin qrammatik ədəbiyyatı haqqında" (Sankt-Peterburq, 1873), 1880-ci ildə - "Minqrel etüdləri" mövzusunda doktorluq dissertasiyasını müdafiə etdi. Minqrel mətnləri tərcümə və izahlarla: "(Sankt -Peterburq, 1880; Fransızca tərcümə: Odessa, 1883); II nəşr - "Minqrel dilinin fonetikası təcrübəsi" (Sankt -Peterburq, 1880).
1874-cü ildə dosent, 1886-cı ildə isə Sankt -Peterburq Universitetinin Şərq dilləri fakültəsinin birləşmiş gürcü və erməni ədəbiyyatı kafedrasının professoru təyin edildi. 1 yanvar 1890-cı ildən 1916-cı ilə qədər bu vəzifədə qaldı.
Ömrünün son illərini Gürcüstanda keçirdi. 1920-1929-cu illərdə - Tbilisi Universitetinin fəlsəfə fakültəsinin fəxri professoru oldu.
Aleksandr Çaqareli 12 noyabr 1929-cu ildə Tbilisi şəhərində vəfat etdi. O, Mtatsminda Panteonunda dəfn edilib.
Əsərləri
Aleksandr Çaqarelinin əsərlərində dilçilik, ədəbiyyat tarixi, tarix və arxeologiya, gürcü və ümumi mövzulara toxunulur.
Həsən Abdullayev (əsgər, 1994)
Həsən Qərib oğlu Abdullayev — Azərbaycan Respublikası Silahlı Qüvvələrinin əsgəri, Vətən müharibəsi şəhidi
Həyatı
Abdullayev Həsən Qərib oğlu 21 iyun 1994-cü ildə Daşkəsən rayonunda doğulmuşdur. Karate-do idman növü ilə məşğul olmuşdur. Subay idi.
Təhsili
2001-ci ildə Daşkəsən rayon S.Vurğun adına 4 nömrəli tam orta məktəbə daxil olmuş, 2011-ci ildə orta təhsilini başa vurmuşdu.
Hərbi xidməti
2012-ci ildə Səfərbərlik və Hərbi Xidmətə Çağırış üzrə Dövlət Xidmətinin Daşkəsən rayon bölməsindən həqiqi hərbi xidmətə çağrılmış, Müdafiə Nazirliyinin "N" saylı hərbi hissəsində kəşfiyyatçı kimi xidmət etmişdir.
8 sentyabr 2020-ci il tarixindən MAXE hərbi qulluqçu kimi fəaliyyətə başlamış, daha sonra isə könüllü olaraq Xüsusi Təyinatlı Qüvvələrdə xidmətini davam etdirmişdir. 27 sentyabr 2020-ci il tarixində Ermənistan silahlı qüvvələrinin döyüş aktivliyinin qarşısını almaq, mülki əhalinin təhlükəsizliyini təmin etmək məqsədilə Azərbaycan Ordusunun komandanlığı tərəfindən qoşunlarımızın bütün cəbhə boyu əks-hücum əməliyyatı ilə başlayan Vətən müharibəsində iştirak etmişdir. 6 noyabr 2020-ci ildə Şuşa şəhərinin Daşaltı kəndinin azad edilməsi uğrunda gedən döyüşlərdə həlak olmuşdur. Şəhidin nəşi 12 noyabr 2020-ci ildə Gəncə şəhərinin Şəhidlər xiyabanında dəfn edilmişdir.
Azərbaycan Respublikasının Prezidenti İlham Əliyevin 15 dekabr 2020-ci il tarixli Sərəncamına əsasən Azərbaycan Respublikasının Silahlı Qüvvələrinin əsgəri Həsən Qərib oğlu Abdullayev "Vətən uğrunda" medalı ilə təltif edilib.
Azərbaycan Respublikasının Prezidenti İlham Əliyevin 18 dekabr 2020-ci il tarixli Sərəncamına əsasən Azərbaycan Respublikasının Silahlı Qüvvələrinin əsgəri Həsən Qərib oğlu Abdullayev "Döyüşdə fərqlənməyə görə" medalı ilə təltif edilib.
Azərbaycan Respublikasının Prezidenti İlham Əliyevin 29 dekabr 2020-ci il tarixli Sərəncamına əsasən Azərbaycan Respublikasının Silahlı Qüvvələrinin əsgəri Həsən Qərib oğlu Abdullayev "Kəlbəcərin azad olunmasına görə" medalı ilə təltif edilib.
Azərbaycan Respublikasının Prezidenti İlham Əliyevin 29 dekabr 2020-ci il tarixli Sərəncamına əsasən Azərbaycan Respublikasının Silahlı Qüvvələrinin əsgəri Həsən Qərib oğlu Abdullayev "Şuşanın azad olunmasına görə" medalı ilə təltif edilib.
Rüfət Quliyev (deputat)
Həyatı
Rüfət Quliyev 1963-cü il may ayının 6-da Bakı şəhərində anadan olmuşdur. 1981-ci ildə T. Şevçenko adına Kiyev Dövlət Universitetinin (hazırda T. Şevçenko adına Kiyev Milli Universiteti) İqtisadiyyat fakültəsinə qəbul olub və 1986-cı ildə həmin Universiteti bitirərək, Azərbaycan Politexnik İnstitutunda (hazırda Azərbaycan Texniki Universiteti) pedaqoji fəaliyyətə başlamışdır. Baş laborant, müəllim, baş müəllim, dosent, professor vəzifələrində işləmişdir.
1995-ci ildən iqtisad elmləri namizədi və 2004-cü ildən isə iqtisad elmləri doktorudur. 2006-cı ildən Azərbaycan Texniki Universitetinin professorudur. Hazırda həmin Universitetinin "İqtisadi nəzəriyyə və xidmət sahələrinin iqtisadiyyatı" kafedrasının müdiridir.
300-ə yaxın elmi əsər və məqalənin (o cümlədən 7 monoqrafiya, 4 dərslik, 3 broşüra) müəllifidir və onlardan 41-i ABŞ, Türkiyə, Rusiya, Ukrayna, Çexiya, Slovakiya, Latviya, Estoniya, Qazaxıstan, İsveç və digər ölkələrin nüfuzlu elmi jurnallarında çap olunub. Yerli və beynəlxalq elmi konfransların, forum və seminarların fəal iştirakçısı olmuşdur. O, dəfələrlə Nitsa, London, Kiyev şəhərlərində keçirilən simpoziumların işində iştirak etmiş və Böyük Britaniya, Rusiya, Ukrayna, İtaliya, Çin Xalq Respublikası, Küveyt, Almaniya, Şimali Kipr, Latviya, Moldova, Qazaxıstan, BƏƏ-də Azərbaycan hökuməti tərəfindən təşkil edilən konfranslarda Azərbaycan iqtisadiyyatının inkişaf yolları və əldə edilmiş uğurlar barədə çıxışlar etmişdir.
1999–2017-ci illərdə "European Tobacco-Baku" ASC-nin İdarə Heyətinin sədri idi. O, Azərbaycan Türkiyə İş Adamları Birliyinin həmsədridir.
Azərbaycan-Ukrayna parlamentlərarası əlaqələr üzrə işçi qrupunun rəhbəri, Azərbaycan-İtaliya, Azərbaycan-Hindistan, Azərbaycan-Danimarka parlamentlərarası əlaqələr üzrə işçi qruplarının üzvüdür. Milli Məclisin, MDB parlamentlərarası Assambleyasının xəttilə çoxsaylı xarici səfərlərdə olub, MDB məkanında keçirilən prezident və parlament seçkilərinin əksəriyyətində müşahidəçi qismində iştirak edib, Azərbaycan həqiqətlərinin dünya ictimaiyyətinə çatdırılması istiqamətində səmərəli və məqsədyönlü iş aparır.
Azərbaycan Həmkarlar Ittifaqı Konfederasiyasının "İşçilərin sosial-iqtisadi hüquqlarının və mənafelərinin qorunmasında xüsusi xidmətlərinə görə" medalı, İnsan Hüquqlarının Müdafiəsi Beynəlxalq Komitəsinin BMT-nin 60 illiyi münasibətilə fəxri yubiley medalı, Ukrayna Ədliyyə Nazirliyi İnsan Hüquqlarının Müdafiəsi Beynəlxalq Komitəsinin fəxri medalı, MDB-nin 20 illiyi fəxri yubiley medalı, T. Şevçenko adına Kiyev Milli Universitetinin 3 fəxri medalı, Qırğızıstanın "Birimdik-Yedinstvo" Ictimai fondunun "Birimdik-Yedinstvo" ordeni ilə təltif olunmuşdur.
Bitərəfdir.
La-Mott-Sen-Marten
La-Mott-Sen-Marten  — Fransa da kommuna, Rona-Alplar regionunda yerləşir. Departament — İzer. Matezin-Triyev kantonuna daxildir. Kommunanın dairəsi — Qrenobl.
INSEE kodu — 38266. Kommunanın 1999-cu il üçün əhalisi 339 nəfər təşkil edirdi. Kommuna dəniz səviyyəsindən 486 ilə 1 712 qədər metr yüksəklikdə yerləşir. Kommuna Paris dən təxminən 510 km cənub-şərqdə, Lion dan 115 km cənub-şərqdə, Qrenobldan 27 km şimal-qərbdə yerləşir.
Marietta Yannaku
Marietta Yannaku (Μαριέττα Γιαννάκου; ) — Yunan siyasətçi və dövlət xadimi, Yeni Demokratiya Partiyasının üzvü, Yunanıstan Parlamentinin deputatı (2019-cu ildən), Avropa Parlamentinin sabiq üzvü və Avropa Xalq Partiyası fraksiyasının üzvü (1984–1990, 1999–2000, 2009–2014), Təhsil və Dini İşlər naziri (2004–2007), Səhiyyə naziri (1990–1991).
X-ONE
"X-ONE" (əvvəllər "X360") — Birləşmiş Krallıqda "Imagine Publishing" tərəfindən nəşr olunan, "Xbox 360" və "Xbox One" üçün nəzərdə tutulmuş videooyun jurnalı. Jurnalda xəbərlər, önizləmələr, resenziyalar öz əksini tapırdı.
Marietta Yannaku
Bioqrafiyası
5 iyun 1951-ci ildə Lakoniyanın Erakion kəndində anadan olmuşdur. Panayotis Yannakisin qızıdır.
X-ONE
Tarixi
"X360" adı ilə təsis edilən jurnal ilk növbədə, "Highbury Entertainment"in ləğv olunmuş "XBM" nəşrinə əlavə olaraq daxil edilmişdi, lakin "Xbox 360"ın satışa çıxarılmasından əvvəl, 2005-ci ilin oktyabrında aylıq jurnala çevrilmişdir. Bu, "Highbury Entertainment"in ən böyük buraxılışı idi və aşağı səviyyəli marketinq üçün 200 min funt sterlinqdən çox məbləğ xərclənmişdir. 2013-cü ilin oktyabrında "X360" jurnalının adı 104-cü nömrəsində "X-ONE" olaraq dəyişdirilmişdir.
Marietta Yannaku
Bioqrafiyası
Afina Universitetinin Tibb fakültəsini bitirmişdir.
X-ONE
Tarixi
Jurnal 2015-ci ilin noyabr ayından nəşrini dayandırmışdır.
Marietta Yannaku
Bioqrafiyası
1974-cü ilin oktyabrında Yeni Demokratiya gənclər təşkilatının qurucularından biri kimi icraiyyə komitəsinin üzvü olmuşdur. 1979-cu ildə Yeni Demokratiya Partiyasının, 1997-ci ildən Mərkəzi Komitənin, 1998-ci ildən İcraiyyə Komitəsinin üzvü olmuşdur. 29 iyul 2004-cü ildə partiyanın VI qurultayında partiyanın siyasi şurasının üzvü seçilmişdir. 2007-ci ilin iyul ayında VII Konqresdə Siyasi Şuranın üzvü olaraq yenidən seçilir. 1981–1984-cü illərdə partiya prezidentinin müşaviri olmuşdur.
İlk dəfə 1984 seçkilərə qatılmış, ümumiyyətlə isə dörd dəfə Avropa Parlamentinə seçilmişdir. Avropa Xalq Partiyası fraksiyasının üzvü olmuş, Avropa Parlamentindəki Yeni Demokratiya qrupuna rəhbərlik etmişdir.
Beş dəfə Yunanistan parlamentinə seçilmişdir. 1993-cü ildə keçirilmiş seçkilərin nəticələrindən sonra ilk dəfə Yunanistan Parlamentinə seçilmişdir. 11 aprel 1990-cı ildə Konstantinos Mitsotakis hökumətində Səhiyyə Naziri portfelini alır, 7 avqust 1991-ci ilə qədər bu vəzifəni yerinə yetirir. 10 mart 2004-cü ildə Kostas Karamanlisin ilk kabinetində Təhsil və Dini İşlər Nazirinin portfelini alır. 2006-cı ildə onun təşəbbüsü ilə Yunanıstan parlamenti Afina məscidinin yaradılması haqqında bir qanun qəbul edir. 2006-cı ilin yazında şagird və müəllimlərin kütləvi etirazlarına səbəb olan bir təhsil islahatı elan edir. 16 sentyabr 2007-ci ildə isə istefa verir.
2009-cu ildə Avropa Parlamentinə edilən seçkilərin nəticələrindən sonra yenidən millət vəkili seçildi, Avropa Parlamentindəki Yeni Demokratiya qrupuna rəhbərlik edir.
2019-cu il parlament seçkilərinin nəticələrindən sonra yenidən millət vəkili seçilir. Yunanistan Parlamentinin NATO Parlament Assambleyasındakı nümayəndə heyətinin rəhbəridir.
Fransız, ingilis, ispan və alman dillərində sərbəst danışır.
Şəxsi həyatı
1983-cü ildə (1997-ci ildə boşanan) Panayotis Kutsikos ilə evlənir.
Sparqapis
Həyatı
Sparqapis Təmür Xatunun yeganə oğlu idi. O, öz atasının adını oğluna verdi. Ərinin ölümündən sonra xaqan olan Təmür Xatun Sparqapisesi öz varisi elan etmişdi.
Kirlə savaşa hazırlaşarkən Sparqapis Kirin ordusunun bir hissəsinə aid olan qərargahı ələ keçirmişdi. Lakin, Sparqapis və onun alpları Kirin tələsinə düşdüklərindən xəbərsiz idi. Həmin gecə Şah Kuruş qərargaha hücum edir ve Sparqapisi əsir götürür. Lakin, Kir daha sonra əsgərlərinə Sparqapisin əllərini açmalarını əmr edir. Əlləri açılan kimi Sparqapis özünü öldürür. Daha sonra baş verəcək döyüşdə Təmür Xatun Kiri öldürür və beləliklə həm Massaget xanlığını zalım farsların işğalından xilas edir, həm də oğlu Sparqapis Teginin intiqamını alır. Təmür Xatun daha sonra alplarına əmr edir ki, Kirin kəlləsini qanla dolu bir səbətə atsınlar. Alplar bunu edəndə Təmür Xatun deyir: "Mən hal-hazırda döyüşdə qalib çıxsam da, sən yenə də məni oğlumu hiyləylə əsir alıb onu mənim əlimdən alaraq məni həlak etdin. Sən məndən qan istəyirdin, indi iç o qanı!"
Miçiqan salatı
Miçiqan salatı — Miçiqanda, Detroytda və ətraf bölgələrdə restoranlarda məşhur olan salat növü. Qurudulmuş albalı, mavi pendir və salamura sousu ilə hazırlanır. Bəzi reseptlərdə mavi pendir əlavə edilməz, müxtəlif meyvələr əlavə olunar.
Karavon
300px|thumb|right
Tarixi
2003-cü ildən bəri, Tatarıstan Respublikası Prezidentinin Fərmanı ilə bu, tətil günüdür və hər il Laişevski rayonunun Nikolskoye kəndində eyni adlı respublika rus folklor festivalı ilə birlikdə keçirilir. 1993-cü ildən bəri Tatarıstan Respublikası Mədəniyyət Nazirliyinin himayəsindədir.
Yerli folklorşünaslara görə, tətilin üç yüz ildən çox yaşı var və kökləri XVI əsrdə, üç gün ərzində may ayında “Müqəddəs Nicholas Wonderworker Günü” adlı bir patron ziyafəti olaraq qeyd edildiyi zaman.
Tətilin əvvəlində həmişə yerli kilsədə kilsə ibadəti təşkil olunurdu. Xidmətin sonunda kəndlilər evlərinə bayram süfrələrinə getdilər. Bundan sonra şənliklər və küçədə dəyirmi bir rəqs təşkil edildi. Köhnə ənənəyə görə, dəyirmi rəqsin iştirakçıları bir-birlərinin balaca barmaqlarını tutaraq "karvan" (və ya "ördək") addımla getdilər, sonra azaldılar, daha sonra dəyirmi rəqsi artırdılar, "günəşdə" döndürdülər. Bu zaman, tez-tez bütün dünya tərəfindən qeyd olunduğu toylar oynanırdı.
Yenidən Rifah Partiyası
Yenidən Rifah Partiyası və ya qısaca YENİDEN REFAH (həmçinin YRP) — Türkiyə Respublikasında 23 noyabr 2018-ci ildə Fatih Ərbakanın rəhbərliyində qurulan Milli Görüş ideologiyasında fəaliyyət göstərən sağ yönümlü, islamçı siyasi partiya. Onun rəsmi abbreviaturası partiya nizamnaməsinə görə “Yenidən Rifah”dır.
Kumu muzeyi
Kumu muzeyi (Kumu Kunstimuuseum) — Estoniyanın paytaxtı Tallin şəhərində yerləşən incəsənət muzeyi. Muzey Baltikyanı ölkələrdə ən böyük, Şimalı Avropada isə ən böyük incəsənət muzeylərindən biridir. Bura Estoniya İncəsənət Muzeyinin 5 qolundan biridir və əsas ofisləri buradadır.
Muzeydə həm daimi, həm də müvəqqəti sərgilər təşkil olunur. Əsas kolleksiyası sosialist realizminə aid və XVIII əsrdən bu yana tarixlənən əsərləri əhatə edir.
Kumu sözü eston dilindəki "Kunstimuuseum" (incəsənət muzeyi) sözünün abrivaturasıdır. Muzeyin memarı 1994-cü bu haqqı müsabiqə yolu ilə qazanmış fin memar Pekka Vapuvuoridir. 2003–2006-cı illərdə tikilmişdir. Tikili Lasnamae təpəsinin əhəng yamacında uğurla qurulmuş və qədim Kadriorq parkının yanında yerləşdirilmişdir.
2008-ci ildə Avropa Muzey Forumu tərəfindən muzey İlin Muzeyi mükafatını qazanmışdır.
Tarixi
Estoniya İncəsənət Muzeyi 17 noyabr 1919-cu ildə qurulmasına baxmayaraq, daimi bir binaya ilk dəfə 1921-ci ildə köçmüş və bu bina XVIII əsrdə tikilən Kadriorq sarayı olmuşdur. Lakin 1929-cu ildən bu saray prezident iqamətgahı kimi istifadə olunmağa başlanmışdır.
1946-cı ildə saraya qayıdana qədər Estoniya İncəsənət muzeyi bir neçə bölməyə ev sahibliyi etmişdi. 1991-ci ildə Kadriorq sarayı təmir işləri üzündən başlanmışdır, belə ki SSRİ-dən asılı olduğu zaman saray baxıma möhtac qalmışdı. İlin sonunda Estoniya Respublikası Ali Şurası Estoniya İncəsənət muzeyi üçün yeni tikili üçün zəmanət verməyə qərar almışdır. Yeni bina tikilib qurtara qədər Estoniya İncəsənət muzeyinə Tallinin qədim hissəsində yerləşən Tompea təpəsindəki Estoniya Zadəgan Evi ev sahibliyi etməli idi. Orada ilk sərgi 1 aprel 1993-cü ildə açılmışdır. Bu binadakı sərgilər 2005-ci ilin oktyabrında bağlanmışdır. 2000-ci ilin yayında Kadriorq binası yenidən istifadə verilmiş, lakin bu dəfə Estoniya İncəsənət muzeyinin əsas binası olmamış, sadəcə bir şöbəsi kimi fəaliyyət göstərməyə başlamışdır. Hazırda Kadriorqda xarici əsərlər sərgilənir.
2006-cı ildə Kumu muzeyi fəaliyyətə başlamışdır.
Aydın Ağasıyev
Aydın Ağasıyev (tam adı: Aydın Ənvər oğlu Ağasıyev; 16 dekabr 1949, Bakı, Azərbaycan SSR – 19 aprel 2011, Bakı, Azərbaycan) — Azərbaycan bəstəkarı, Azərbaycan SSRİ Bəstəkarlar İttiffaqının üzvü, müəllim, Azərbaycan Televiziyasının professional səs rejissoru.
Həyatı
Aydın Ağasıyev 1973-cü ildə Sankt-Peterburq da keçmiş SSRİ bəstəkarlarının yaradıcılıq görüşündə birinci yerə layiq görülmüşdür. 1979-cu ildə Naxçıvan Dövlət Dram Teatrında mahnı və rəqs ansamblının bədii rəhbəri və musiqi texnikumunda musiqi nəzəriyyəsi kafedrasının şöbə müdiri və direktor müavini vəzifəsində çalışmışdır. Uzun müddət dövlət televiziyasında ali dərəcəli səs rejissoru işləmişdir. Gözəl mahnıların, simfonik əsərlərin, tamaşa və film musiqilərinin müəllifidir. Azərbaycan SSRİ Bəstəkarlar İttifaqı nın üzvü olmuşdur. Naxçıvan Dram Teatrında isə "Cırtdan" və "Qəmli günlər", Gənclər Teatrında isə "Herastratı unudun" tamaşalarına musiqilər bəstələmişdir.
Aydın Ağasıyev 19 aprel 2011-ci ildə Bakı şəhərində dünyasını dəyişmişdir.
Rəhman Mustafayev (diplomat)
Rəhman Sahib oğlu Mustafayev — azərbaycanlı diplomat. Azərbaycan Respublikasının Niderland Krallığında fövqəladə və səlahiyyətli səfiri.
Həyatı
Rəhman Mustafayev 26 sentyabr 1963-cü ildə Bakı şəhərində anadan olub.
1980–1985-ci illərdə Moskva Dövlət Universitetinin Beynəlxalq İqtisadi Münasibətlər fakültəsində təhsil almışdır.
1985–1987-ci illərdə hərbi xidmətdə olmuşdur.
1993–1994-cü illərdə Azərbaycan Respublikası Prezidentinin İcra Aparatında İnformasiya-analiz xidmətinin baş məsləhətçisi işləyib.
1994–1997-cı illərdə Azərbaycan Respublikasının Rusiyadakı səfirliyinin əvvəlcə üçüncü, sonra ikinci, ardınca birinci katibi işləyib.
1997–1999-cu illərdə Azərbaycan Respublikası Dövlət Əmlak Komitəsinin Xarici əlaqələr şöbəsinin müdiri olub.
2000–2006-cı illərdə Azərbaycan Respublikasının Rusiya Federasiyasındakı səfirliyində müşavir olub. 2006-cı ilin may-noyabr aylarında Azərbaycan Respublikası Xarici İşlər Nazirliyinin birinci ərazi idarəsinin direktor müavini olub.
2006-cı ilin noyabrından 2009-cu ilədək Azərbaycan Respublikası Xarici İşlər Nazirliyinin birinci ərazi idarəsinin direktoru olub.
İngilis, fransız, rus və ərəb dillərini bilir.
Diplomatik fəaliyyəti
Rəhman Mustafayev Azərbaycan Respublikası Prezidentinin 23 iyun 2017-ci il tarixli Sərəncamı ilə Yunanıstan Respublikasındakı və eyni zamanda Albaniya Respublikasında fövqəladə və səlahiyyətli səfiri vəzifəsindən geri çağırılmışdır.
Azərbaycan Respublikasının Fransa Respublikasında fövqəladə və səlahiyyətli səfiri (23 iyun 2017—17 oktyabr 2022).
Azərbaycan Respublikasının Niderland Krallığında fövqəladə və səlahiyyətli səfiri.
İtaliya C Seriyası
C Seriyası (italyanca [ˈsɛːrje ˈtʃi] — İtaliya futbol liqası sistemində İtaliya B Seriyası və A Seriyasından sonra üçüncü ən yüksək diviziondur. "Lega Italiana Calcio Professionistico" (Lega Pro) C Seriyasını idarə edən idarəedici orqandır.
2014-cü ildə "Lega Pro Prima Divisione" və "Lega Pro Seconda Divisione" liqalarının, "Lega Pro Divisione Unica"(çox vaxt Lega Pro kimi də qısaldılır) kimi birləşdirilməsi 1935–1978-ci illər arasında mövcud olan (C1 və C2 liqalarına bölunməmişdən əvvəl) orijinal C Seriyasının formatını yenidən bərpa etdi.
25 may 2017-ci ildə Lega Pro assambleyası yarışın ilkin adına C Seriyasına qayıtmasını yekdilliklə təsdiqləyir.
Tarix
Regional liqalardan yuxarı olan üçüncü divizion ilk dəfə 1926-cı ildə İtaliyada faşist hakimiyyəti milli əsasda əsas çempionatları islahat etmək qərarına gələndə yaradılır. Bu İkinci Divizionu idarə edən yeni liqa, Direttorio Divisioni Inferiori Nord (Aşağı Divizionların Şimal Direktoru) adı ilə Genuyada qurulur. Ölkənin cənub hissəsindəki futbol fəaliyyəti isə sonradan Direttorio Meridionale adlandı və Direttorio Divisioni Inferiori Sud tərəfindən idarə edildi. Ancaq bu liqaların ömru uzun sürmur. Baş verən başqa bir islahatdan sonra onlar 1930–1931-ci illər arasında ləğv edildi. Ölçüləri 100x60 metr olan böyük meydançalara sahib olan bəzi daha böyük klublar, 1929-cu ildə yaradılmış Birinci Diviziona (Prima Divisione) yüksəldilər.
Bu çempionat A Seriyasını və B Seriyasını ("Direttorio Divisioni Superiori") idarə edən eyni liqa tərəfindən təşkil edilmişdi, hətta iki yüksək diviziondan fərqli olaraq coğrafi meyarlara görə yerli qruplarda qurulmuşdu. "Prima Divisione"da iştirak edən klubların sayı hər il artmağa başlayır. FIGC yeni yaranmış liqanı 1935–36 mövsümünün əvvəlində "Serie C" adlandırmaq qərarına gəlir.
1959-cu ildə Bruno Zauli tərəfindən aparılan islahat, liqanı dahada təkmilləşdirir. "Lega Calcio" adlanan təşkilat peşəkar milli liqalar təşkil etməli, Florensiyada yerləşən yeni "Lega Nazionale Semiprofessionisti" təşkilatı isə iki yarımpeşəkar və submilli liqanı tənzimləməli idi. Bu iki yarımpeşəkar liqa isə, "Serie C" və "Serie D" idi. Bu liqalardan birincisi üçun 20 klubdan ibarət üç qrup formatını qəbul edilir.
1978-ci ildə yarımpeşəkar liqa ləğv edilir və D Seriyası həvəskarlar liqaya çevrilir. C Seriyası isə iki peşəkar diviziona (Serie C1 və Serie C2) bölündü və liqa adı "Lega Professionisti Serie C" olaraq dəyişdirdi.
20 iyun 2008-ci ildə liqa yenidən qurulur və "Lega Italiana Calcio Professionistico" adını alır.
2017-ci ilin may ayında Lega Pro assambleyası orijinal adın C Seriyasına qaytarılmasını yekdilliklə təsdiqlədi. C Seriyasının 2017–18 mövsümünə xaric edilmiş klublar üçün düzəlişlər edildikdən sonra üç divizionun hər birində 19 komanda daxildir.
Format
C Seriyası coğrafi baxımdan şimaldan cənuba üfüqi olaraq üç qrupa bərabər bölünmüş 60 komandadan ibarətdir (əsasən onlar müntəzəm mövsümdə bir-birindən asılı olmayan üç liqadır). Dairəvi sistem formatı istifadə olunur, mövsümün iki yarısı eyni fikstür sırasına malikdir. Qələbə üçün üç xal, heç-heçə üçün bir və məğlubiyyət üçün sıfır xal verilir. Müntəzəm mövsümün sonunda xallar əsasında qrupa bir cədvəl müəyyən edilir. İki və ya daha çox komanda xallara görə bərabər olarsa, aşağıdakı bərabərlik kriteriyaları tətbiq olunur:
Cəmi 4 komanda B Seriyasına yüksəlir və 9 komanda D Seriyasına düşür. Hər qrupun qalibi birbaşa yüksəlir və liqanın superkubok oyunu olan "Supercoppa di Serie C"yə vəsiqə qazanır.
Liqanı sonuncu pillədə başa vuran komandalar birbaşa aşağı liqaya düşür.
Digər yuxarı liqaya yüksəliş və aşağı liqaya düşmə pley-off oyunları sistemi vasitəsilə müəyyən edilir.
A qrupu (Şimal)
Lombardiyadan 9 komanda, Venetodan 4 komanda, Pyemontdan 3 komanda, Friuli Venesia Ciuliyadan 2 komanda, Emilia-Romagna'dan 1 komanda və Trentino-Cənubi Tiroldan 1 komanda.
B qrupu (Mərkəz)
Toskanadan 6 komanda, Emilia-Romanyadan 5 komanda, Marchedən 4 komanda, Sardiniyadan 2 komanda, 1 komanda Liguriya, 1 komanda Piedmont və 1 komanda Umbriyadan.
C qrupu (Cənub)
Apuliyadan 6 komanda, Kampaniyadan 5 komanda, Latsiodan 3 komanda, Basilikatadan 2 komanda, Kalabriyadan 2 komanda, Abruzzodan 1 komanda və Siciliyadan 1 komanda.
Julius Rebek
Julius Rebek Jr. — Macarıstan əsilli amerikalı kimyaçı və molekulyar özünü qurucudur.
Rebek Beregszasz (Berehove) 1944-cü ildə Macarıstanda anadan olub və 1945-1949-cu illərdə Avstriyada yaşayıb. 1949-cu ildə o, ailəsi ilə birlikdə ABŞ-yə mühacirət edərək Kanzasda məskunlaşıb. Rebek Kanzas Universitetini kimya ixtisası üzrə bitirib. Rebek 1970-ci ildə Massaçusets Texnologiya İnstitutunda üzvi kimya üzrə magistr və doktorantura təhsilini başa vurub. D.S. Kempin nəzarəti altında peptidlər üzərində işləyirdi.
Skandinaviya mətbəxi
300px|thumb|Balıq və çipsi. Skandinaviya yeməyi
Ayrılan qazların analizi
Termiki analizatorlarda nümunənin isidilməsi və ya parçalanması ilə yaranan qazların analizi
Ayrılan qazların analizi – termiki analiz üsulları ndan biridir. Termiki analiz üsulları ilə eyni vaxtda yaranan qazları tədqiq edərkən tədqiq olunan nümunə haqqında ən tam məlumat əldə edilə bilər.
Sinxron termiki analiz (STA) alətləri
Sinxron termiki analiz (STA) alətləri temperaturun proqramlaşdırılmış artımı şəraitində bir nümunəni öyrənmək üçün bir neçə üsuldan bir anda istifadə etməyə imkan verir, məsələn, termoqravimetriya analizi (TGA) və differensial termiki analiz (DTA) və ya TGA və differensial skaner kalorimetriya (DSC) ilə kombinasiyada (birlikdə). Bu tədqiqatların məqsədi nümunənin, baş verən proseslərin başlanğıc mərhələsində və ara mərhələlərdə, eləcə də onun qalığının öyrənilməsidir. Amma nümunənin isidilməsi zamanı ayrılan uçucu maddələr analitiklərin nəzərindən kənarda qalır. Uçucu maddələrin öyrənilməsi olmadan baş verən proseslərin və onların fiziki-kimyəvi təbiəti haqda məlumatın tam və dəqiq əldə edilməsi mümkün deyil.
STA cihazının İQ Furye spektrometri ilə birləşdirilməsi
Qaz küveti TGA-100 TGA 100 termostatlı qaz küveti nümunələrin isidilməsi (qızdırıldığı )zaman ayrılan uçucu maddələrin axın rejimində tədqiqi üçün nəzərdə tutulmuşdur. Küvet, İQ Furye spektrometrinin FSM 1201-in küvet bölməsinə quraşdırılır və "Netzs" şirkəti nin STA 449 F3 Jupiter sinxron termal analiz cihazına qızdırılan qaz ötürücü xətti ilə birləşdirilir. İsitməni nəzarət etmək üçün bir temperatur nəzarətçisi istifadə olunur. Tələb edilən istilik rəqəmsal indikatorla və nəzarətçi klaviatur vasitəsi ilə əldə edilir. Küvetə quraşdırılmış qızdırıcı elementləri və temperaturun sensorunu nəzarətçiyə birləşdirmək üçün konnektorları olan elektrik kabellər vardır.
TGA sistemləri ilə birlikdə IQ Furye spektrometrisi və ya kvadrupol kütlə spektrometri (KS)
TGA sistemləri ilə birlikdə IQ Furye spektrometri və ya kvadrupol kütlə spektrometri (KS) kimi bir qaz analizatoru - eyni zamanda TGA sistemindən və spektrometrdən məlumat verən güclü analitik alətdir.
Qarışıq üsulların üstünlüyü
Parçalanma nətiçəsində alınan məhsullarının tədqigi nümunə haqqında əlavə məlumat verir. Bu məlumatlar ölçmə parametrlərini daha dəqiq şərh etməyə kömək edir. TGA-KS: Yüksək həssaslıq - çox az miqdarda olan maddələri aşkar etmək olar. TGA-İQFS: Yüksək kimyəvi spesifiklik - spektrin İQ bölgəsində orta və ya güclü bir şəkildə udulmaya xarakterik olan maddələr üçün ideal bir üsuldur. TGA-QX / KS: Yüksək həssaslıq - ən yaxşı bölmə və kiçik miqdarda aşkar etmək.
NGC 5215B
NGC 5215B, Yeni Baş Kataloqda qeydə alınmış qalaktikadır. Göy üzündə Sentavr bürcü istiqamətində yerləşir. S0 tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Kiçik Plini
Kiçik Plini və ya tam adı ilə Qay Plini Sesili Sekund (; ) —Qədim Roma dövlət xadimi, yazıçısı və hüquqşünası. O, b.e. 100-cü ildə konsul-suffekt vəzifəsini tutmuşdur. Kiçik Plini Böyük Plini tərəfindən övladlığa götürülmüşdür..
Həyatı
Romada Kvintiliandan ritorika öyrənmişdir. O, Domisianın hakimiyyəti dövründə, 81-ci ildə Suriyada hərbi tribun olmuş, burada Yevfrat və Daldidalı Artemidorla görüşmüşdür. B.e. 88-ci ildə Romaya qayıtmış, "cursus honorum" uğrunda çalışmış və 100-cü ildə, Trayanın hakimiyyətində konsulluq aldı. O, "Panegyricus Traiani" əsərini yazmış və Trayandan bir çox mükafat almışdır. Korneli Tasitin dostu olmuşdur. O, natiqliyi sevirdi və özünü Siseron, Qay Lisini Kalv və Demosfenin davamçısı hesab edirdi. Buna baxmayaraq, onun natiqliyi həmişə süni olmuşdur. Onun ən mühüm əsəri olan "Məktublar" (doqquz kitabda) bütün həyatı boyu yazdığı ən önəmli əsəridir, lakin ədəbi bacarığı ilə bağlı iddialarına baxmayaraq, gələcək nəsillərdə əsərin sənədli dəyəri incəsənət tərəfindən daha çox qiymətləndirilmişdir.
Raymonds Veyonis
Həyatı
Anası rus, atası isə latış olan Raymonds Veyonis 1966-cı il iyunun 15-də Rusiya SFSR-nın Psqov rayonunun Niqonovo qəsəbəsində anadan olub. Onun atası hərbi xidmətdə olan zaman, anası həyat yoldaşı ziyarət etməyə gəlib və həmin zamanda Raymonds Veyonisi dünyaya gətirib.
Fəaliyyəti
Raymonds Veyonis 1990-cı ildə Yaşıllar Partiyasının sıralarına üzv oldu. 1990-cı ildən 1993-cü ilə qədər Madona şəhərinin Dövlət Dumasının deputatı olan Raymonds Veyonis, 1996-cı ildən 2002-ci ilə qədər Riqa Ətraf mühit Şurasının sədri olub.
Ailəsi
Raymonds Veyonis İveta Veyonis ilə ailəlidir, 2 övladı var.
Çornı peredel
Çornı peredel — Peterburqda inqilabi xalqçı təşkilatı (1879-1882). "Zemlya i volya"nın parçalanmasından sonra yaranmış və onun proqramını saxlamışdı (siyasi mübarizənin və terrorun inkarı, fəhlələr arasında təbliğat).
Peterburqda Mərkəzi dərnəyin təşkilatçıları G.V.Plexanov, L.İ.Akselrod, V.İ.Zasuliç və başqaları idilər. Moskva, Kiyev, Odessa və Xarkovda dərnəyin filialları fəaliyyət göstərirdi. Təşkilat "Çornı peredel" jurnalını, "Zerno" qəzetini nəşr edirdi. 1880-ci ildə təşkilatın liderləri mühacirətə getdilər. Təşkilatın mərkəzi Moskvaya keçdi. 1880-1881-ci illərdə keçirilən həbslərdən sonra "Çornı peredel" zəiflədi və fəaliyyətini dayandırdı. Üzvlərindən bir hissəi "Narodnaya volya"ya daxil oldu. Lakin bəzi çornıperedelçi dərnəkləri 1880-ci illərin ortalarınadək fəaliyyət göstərmişdir.
G.V.Plexanov başda olmaqla bir qrup keçmiş çornıperedelçi xalqçılıqla əlaqəni kəsərək marksizm mövqeyinə keçdi və 1883-cü ildə Cenevrədə "Əmək azadlığı" qrupunu yaratdı.
Mos maiorum
thumb|300x300px|Romada ailə "mos maiorum"un gələcək nəsillərə ötürülməsinin yollarından biri idi
No Doubt
No Doubt Kaliforniyanın Anaheim şəhərində yaradılmış Amerika rok qrupudur. Ska-pop qrupunun ilk albomu No Doubt, öz dövründə grunge hərəkatının yayılması səbəbindən uğurlu alınmadı. Qrupun almaz sertifikatlı albomu Tragic Kingdom, 1990-cı illərdə skaya geri dönüşündə rol oynadı və albomdan üçüncü sinql olan "Don't Speak" on altı həftə ərzində Billboard Hot 100 Airplay-də bir nömrəli yer tutdu.
Qrup dörd il sonra növbəti albomu Return of Saturn-u buraxdı, lakin müsbət rəylərə baxmayaraq, albom kommersiya uğuru qazanmadı. On beş aylıq fasilədən sonra qrup reggi və dancehall musiqisini özündə birləşdirən Rock Steady ilə geri qayıdır. Albom ilk olaraq Yamaykada qeydə alınıb və yamaykalı rəssamlar Bounty Killer, Sly və Robbie və Lady Saw ilə işləmək üçün təqdim olunub. Albom "Hey Baby" və "Underneath It All" mahnılarına görə iki Grammy mükafatı qazandı.
No Doubt kompilyasiya albomu The Singles 1992-2003 və qutu dəsti Boom Box 2003-cü ildə buraxıldı, hər ikisi Talk Talk-un "It's My Life" sintpop mahnısının cover versiyasını təqdim etdi. Aparıcı müğənni Gwen Stefani növbəti il ​​solo karyerasına başladı, qrup yoldaşı Tony Kanal, Neptun və onun yan layihəsi olan Invincible Overlord-a başlayan Tom Dumont ilə əməkdaşlıq etdi. Karyerası ərzində qrup iki Grammy mükafatı qazandı və dünya üzrə 27 milyon albom satdı.[1] Qrup 2009-cu ilin yayında milli turneyə çıxdı.
Zub adası
Zub adası ("Diş" adası mənasında) —  Frans-İosif Torpağı arxipelaqı daxil olan ada. İnzibati cəhətdən Arxangelsk vilayətinin Primorski rayonu ərazisinə daxildir.
Arxipelaqın mərkəzində, Bliss adasından 50 m aralıda yerləşir. Adadan 400 m şimalda isə Pritçett adası qərarlaşır. Uzunsov formaya malikdir. Uzunluğu 400 metr təşkil edir. Cənub-şərqində buxta yerləşir. Özünə məxsus formasına görə bu cür adlandırılmışdır. Yüksəklik yoxdur. Buzdan tam azaddır.
Kozimo Tura
thumb|Müqəddəs Georqiy. Ferrara Kafedralının orqan qapağının bir hissəsi . 1469 Kozimo Tura ( və ya, təq. 1430, Ferrara - 1495, orada) - İtalyan rəssam, Ferrara rəssamlıq məktəbinin yaradıcılarından biri.
Bioqrafiya və yaradıcılığı
thumb|Kalliopa (başqa adı - "Bahar"), 1460. Hal-hazırda [[Londonda saxlanılan Belfore Sarayının studiolosu üçün çəkdiyi rəsm .]] Paduada təhsil alan Kozimo orada Skvarçone, Krivelli, Paxer kimi rəssamların yaradıcılığı ilə tanış olmuş, Mantenya və Pyero della Françeskanın güclü təsiri altına düşmüşdü..1460-cı ildən o, Ferrara sarayında d'Este ailəsi üçün işləmişdir. Həmin dövrdə Tura, son qotika dövrünə aid elementlərdən istifadə edərək eklektik stil yaratmışdı.
Kozimo Turanın əsərlərinin əksəriyyəti günümüzə gəlib çatmayıb. Ferraradakı kafedralın orqan qapaqları (1469) və Roverella poliptixinin (1470-1474) hissələri hal-hazırda sökülüb və müxtəlif muzeylərdə saxlanılır. Ferrarada Palazzo Skifanoyadakı bir neçə freskanın müəllifi olduğu iddia edilir. (Turanın müəllifliyi qətiliklə sübut olunmayıb.)
Kozimo həyatının sonunu yoxsulluq içində keçirmişdi.
Çukikamata
Çukikamata — ərazisinə görə dünyanın ən böyük açıq mədəni. Mədən ilə eyni adı daşıyan və 1915-ci ildən istismar olunan yataqdan mis filizi hasil edilir. Mədən Çilinin şimalında 2840 m yüksəklikdə mərkəzi And dağlarında, Antofaqasta şəhərindən 240 km şimal-şərqdə yerləşir. Dünyanın ən böyük mis istehsalçısı olan Çili Milli Mis Korporasiyasının tərkibinə daxildir.
Uzun illər ərzində mədən gündəlik çıxarılan və daşınan süxur kütləsinin — mis filizi və daş örtüyünün həcminə görə dünyanın ən böyük mədəni statusunu daşımışdır. Ancaq bu yaxınlarda süxur çıxarılması və daşınması sahəsindəki birincilik mövqeyini Eskondida mədəninə təhvil verməli olmuşdur. Bununla belə Çukikamata öz ölçülərinə görə dünyanın ən böyük mədəni olaraq qalmaqdadır: onun uzunluğu 4,3 km., eni isə 3 km-dır. Dərinliyinə görə (850 metr) Çukikamata dünyada Bingem-Kanyon mədənindən sonra (1200 metr) ikinci yerdədir.
Noruolk (Kaliforniya)
Noruolk — Amerika Birləşmiş Ştatlarının Kaliforniya ştatının Los-Anceles dairəsində şəhər.
Çivinli
Çivinli (1991-ci ildən Yeğnacur) — Ermənistanın Şirak mərzinin Amasiya bələdiyyəsində yerləşən kənd. Tarixən İrəvan quberniyasının Aleksandropol (Gümrü) qəzasına, 1930–1995-ci illərdə isə Amasiya rayonuna tabe olmuşdur.
Tarixi
1915–1916-cı illərdə kənd erməni təcavüzünə məruz qalmış, dağıdılmış, əhalisi Türkiyə ərazisinə sığınmağa məcbur olmuşdur. 1922-ci ildə əhalinin bir hissəsi geri qayıtmış və kəndi bərpa etmişdir. 1988-ci ildə azərbaycanlı əhali yenidən deportasiya olunmuşdur.
Bizə görə, toponim kəngərli tayfasının bir qolunu təşkil edən cinli (qədim forması "cen"dir) türk etnonimi əsasında formalaşmışdır. Etnotoponimdir. Görünür, cinli etnoniminə "iv" səs birləşməsi sonradan əlavə edilərək çivinli formasına düşmüşdür. Quruluşca sadə toponimdir.
19 aprel 1991-ci ildə kəndin adı dəyişdirilib "Yeğnacur" qoyulmuşdur.
La-Mot-d'Aveyan
INSEE kodu — 38265. Kommunanın 2006-cu il üçün əhalisi 1752 nəfər təşkil edirdi. Kommuna dəniz səviyyəsindən 637 ilə 1 617 qədər metr yüksəklikdə yerləşir. Kommuna Paris dən təxminən 510 km cənub-şərqdə, Lion dan 115 km cənub-şərqdə, Qrenobldan 25 km şimal-qərbdə yerləşir.
Çivinli
Əhalisi
Kəndin sakinləri azərbaycanlıların etnoqrafik qruplarından olan qarapapaqlar olmuşdur.
La-Mot-d'Aveyan
Əhalisi
Əhalinin dinamikası (INSEE) :
Çivinli
Əhalisi
Kənddə 1905-ci ildə 270 nəfər, 1914-cü ildə 350 nəfər azərbaycanlı yaşamışdır.
Yumurta salatı
Yumurta salatı — göyərti, baharat və yumurtanın mayonezlə qarışdırılması ilə hazırlanan salat. Yumurta salatı doğranmış qatı qaynadılmış yumurta, mayonez, xardal, xırtıldayan kərəviz və soğan, duz, qara bibər və bibərdən hazırlanan bir salat növüdür.
Hazırlanışı və tarixi
Soyuq qidalar əlavə etməklə salatı zənginləşdirmək olar. Donuz basdırması, bibər, pendir, xiyar və soğan kimi qida məhsullarını əlavə etmək olar. Rusiya və SSRİ zamanı oliviye salatı olaraq da bilinirdi.
Xornu nekropolları
Xornu nekropolu I — Culfa rayonunun Göynük kəndindən ş.-də, Xornu çayının vadisində arxeoloji abidə.
Nekropol yaşayış yerinin yuxarısında hündür təpənin yamacındadır. Nekropoldakı qəbirlərin yerüstü əlamətləri itmişdir. Qəbirlərin ikisi kiçik həcmli kurqan tipində olduğundan diqqəti cəlb etmiş və dağıdılmışdır. Dağıdılmış qəbir abidələrinin tədqiqi onların kromlexlə əhatə edildiyini göstərir. Kromlexlərin mərkəzi hissəsində daş qutu tipli qəbirlər olmuşdur. Dəfndən sonra qəbirlərin üzərində torpaq kurqan düzəldilmişdir. Ətrafa səpələnmiş insan skeletinin qalıqları qəbirlərdə inqumasiya üsulu ilə dəfn aparıldığını təsdiq edir. Nekropol V. B. Baxşəliyev tərəfindən qeydə alınmışdır. Dağıdılmış qəbirlərin biri 2006 ildə V. B. Baxşəliyev və S. H. Aşurov tərəfindən araşdırılmışdır. Tədqiqat zamanı qərb-şərq istiqamətində yönəlmiş skelet qalıqları və daş qutu qəbirin bir qismi aşkar olunmuşdur. Aşkar olunan materiallara əsasən nekropolu e.ə. IV–III minilliklərə aid etmək olar.